**Balatonvilágos Község Önkormányzata**

**Polgármester**

8171 BALATONVILÁGOS, CSÓK ISTVÁN SÉTÁNY 38. TELEFON +36 88 480845

Az előterjesztés törvényességi

szempontból megfelelő.

Siófok, 2020. szeptember

**dr. Sárközy László**

jegyző

**E L Ő T E R J E S Z T É S**

**Balatonvilágos Község Önkormányzat Képviselő-testületének**

**2020. szeptember 7-ei ülésére**

**Tárgy:** Siófoki Állatvédő Alapítvánnyal kötendő megállapodás, kóbor ebekkel kapcsolatos feladatok megoldása

**Előterjesztő:** Takács Károly polgármester

**Előkészítette:** Siófoki Közös Önkormányzati Hivatal Balatonvilágosi Kirendeltség

**Tisztelt Képviselő-testület!**

Balatonvilágos Község Önkormányzat Képviselő-testületének döntése alapján a Siófoki Állatvédő Alapítvánnyal 2016. június 30-án Megállapodást kötött négy éves időtartamra, mely szerint 250.000 Ft/év összegű támogatást nyújt, melynek ellentételezéseként az alapítvány vállalja, hogy Balatonvilágos község közigazgatási területén az önkormányzat jelzése alapján gondoskodik a kóbor állatok – elsősorban kóborló kutyák – befogásáról és elszállíttatásáról.

A Képviselő-testületi felhatalmazás alapján a Megállapodást Balatonvilágos Község Önkormányzat Gazdasági Ellátó és Vagyongazdálkodó Szervezete (továbbiakban: GEVSZ) kötötte, az intézmény költségvetésében szerepelt a támogatás kifizetése.

A Magyar Államkincstár pénzügyi szabályszerűségi ellenőrzése során hibaként vette fel, hogy az Önkormányzattal kötött támogatási szerződések alapján a GEVSZ folyósította és számolta el a támogatási összegeket, illetve a GEVSZ kötött megállapodást támogatás kifizetésére vonatkozóan. A 2020. évi GEVSZ költségvetésében nem támogatásként, hanem szolgáltatás kifizetéseként került beállításra az Alapítvány tevékenységének ellentételezése, ugyanakkor a Megállapodás módosítás elmaradt. A 2020. évi kifizetés nem történt meg és a Megállapodás 2020. június 30. lejárt.

Szabályosan a kifizetés úgy történhet meg, ha új, az ellenőrzés megállapításainak megfelelően átdolgozott Támogatási szerződés készül, melyben a 2020. évi kifizetésre vonatkozó kötelezettség rendezése is megtörténik.

Az állatok védelméről és kíméletéről szóló 1998. évi XXVIII. törvény 48/A. § (3) bekezdése értelmében: „(3) *A települési – a főváros belterületén a fővárosi – önkormányzat kötelező feladata a település belterületén a kóbor állatok befogása*.” Tekintettel arra, hogy az alapítvány közfeladat ellátásában nyújt segítséget az önkormányzatnak, tevékenysége közérdekű, és az évek óta fennálló együttműködés kiválónak mondható, a Támogatási szerződés önkormányzatunk számára kifejezetten előnyös.

Kérem a Tisztelt Képviselő-testületet a Támogatási szerződés tervezetben foglaltak jóváhagyására, aláírására, az előirányzat biztosításának jóváhagyására.

Balatonvilágos, 2020. szeptember 03.

Takács Károly

polgármester

# **Határozati javaslat**

Balatonvilágos Község Önkormányzat Képviselő-testülete a Siófoki Állatvédő Alapítvány (8600 Siófok, Szabadság u. 9.) részére Balatonvilágos község közigazgatási területéről történő kóbor állatok – elsősorban kóborló kutyák – befogásának és elszállíttatásának költségéhez 250.000 Ft/év támogatást biztosít 2021. december 31. napjáig terjedő időszakra. A szükséges előirányzatot 2020. évben az Önkormányzat részére a GEVSZ 042180 Állat-egészségügy kormányzati funkción K3 dologi kiadások kiemelt előirányzati sorról, az Önkormányzat 084031 Civil szervezetek működési támogatása kormányzati funkción K5 Egyéb működési célú támogatások közötti előirányzati sorra átcsoportosítással biztosítja.

A képviselő-testület egyben jóváhagyja a Támogatási szerződés tervezetben foglaltakat, annak aláírására felhatalmazza a Polgármestert. Továbbá felkéri a jegyzőt, az előirányzat 2021. évi költségvetésben történő szerepeltetésére.

Felelős: Takács Károly polgármester

Dr. Sárközy László jegyző

Határidő: 2020. szeptember 15. megállapodás aláírás

értelem szerint/ előirányzat költségvetésben történő szerepeltetés

# **TÁMOGATÁSI SZERZŐDÉS tervezet**

mely létrejött egyrészről **Balatonvilágos Község Önkormányzata** (8171 Balatonvilágos, Csók I. sétány 38., adószám: 15734044-2-14), képviseletében **Takács Károly polgármester**, mint támogató (továbbiakban: **önkormányzat**),

másrészről

**Siófoki Állatvédő Alapítvány** (továbbiakban: **alapítvány**) adószám:19201649-2-14, 8600. Siófok, Szabadság u. 9. (képviseletében: Vörös Zsuzsanna elnök), között alulírott napon és helyen az alábbi feltételék szerint:

1. Az alapítvány vállalja, hogy Balatonvilágos község közigazgatási területén az önkormányzat jelzése alapján gondoskodik a kóbor állatok – elsősorban kóborló kutyák – befogásáról és elszállíttatásáról 2021. december 31. napjáig az alábbiak szerint:

* Az önkormányzat képviselője tájékoztatást ad (szóban vagy írásban) az alapítvány részére a felmerült befogási igényről (kóbor állatról).
* Az alapítvány a befogást legkésőbb a bejelentéstől számított 5 napon belül megkísérli, annak tervezett időpontjáról az önkormányzatot értesíti.
* Amennyiben a befogási kísérlet eredménytelen volt és az igény változatlanul fennáll, 8 napon belül ismételt kísérletet tesz a befogásra.
* Olyan befogási igény esetén, mely speciális szakértelmet igényel, és nem tartozik az alapítvány tevékenységi kérőbe (pl. egzotikus állat befogása) e tényről, illetőleg a tudomása szerint szakértelemmel rendelkező szervezetről tájékoztatja az önkormányzatot.
* A befogott állatok tartása során köteles betartani a hatályos állatvédelmi előírásokat.

1. A felek megállapítják, hogy az alapítvány részére 220. évben nem történt kifizetés a 2016. évben megkötött megállapodás kincstári ellenőrzése során megállapított hibája miatt. A felek ennek megfelelően jelen szerződésben korrigálják a hibát és rendelkeznek a 2020. évi támogatási összeg kifizetéséről is: A 2020. évi támogatás pénzügyi teljesítése a megállapodás aláírását követő 15 napon belül, számla ellenében, az alapítvány Erste Banknál vezetett 11992505-05500598 számú számlájára történő utalással történik.
2. Az önkormányzat vállalja, hogy az 1. pont szerinti feladat illetőleg az alapítvány céljainak megvalósításához az alapítvány részére egy éves időtartamra Balatonvilágos Község Önkormányzat Képviselő-testületének ………/2020. (IX. 7.) számú határozata alapján 250.000 Ft/év, azaz kettőszázötvenezer forint/év összegű támogatást biztosít. A hozzájárulás pénzügyi teljesítése a 2021. évi hozzájárulás 4. pont szerinti elszámolását követő 15 napon belül, számla ellenében, az alapítvány Erste Banknál vezetett 11992505-05500598 számú számlájára történő utalással történik.

1. Az alapítvány vállalja, hogy a támogatás felhasználásáról a tárgyévet követő 2021. év augusztus 31. napjáig szakmai és pénzügyi beszámolót (elszámolást) készít. Az államháztartásról szóló jogszabályok alapján, amennyiben az alapítvány számadási kötelezettségének határidőben nem tesz eleget, e kötelezettség teljesítéséig a további finanszírozást, támogatást fel kell függeszteni. A folyósított támogatás csak a megállapodásban megjelölt célra használható fel. Az eltérő célra használt, vagy a határidőben fel nem használt összeg az önkormányzat számlájára visszafizetendő.
2. Az alapítvány a község közigazgatási területén végzett tevékenysége során köteles betartani valamennyi hatályos munka és egészségvédelmi szabályt, előírást és teljes felelősséggel tartozik a befogás során előforduló esetleges balesetekért, károkozásért.
3. Szerződő felek megállapodnak abban, hogy a jelen szerződéssel kapcsolatban közöttük esetlegesen felmerült vitát mindenkor elsősorban konszenzusos úton kísérlik meg rendezni, megegyezés hiányában a Siófoki Járásbíróság kizárólagos illetékességét kötik ki.
4. Jelen szerződésben nem szabályozott kérdések tekintetében a Ptk. vonatkozó rendelkezései irányadók.

Szerződő felek a megállapodást elolvasás és értelmezés után, mint akaratukkal mindenben megegyezőt jóváhagyólag aláírták.

Balatonvilágos, 2020. Siófok, 2020.

……………………………………. ………………………………..

Balatonvilágos Község Önkormányzat Siófoki Állatvédő Alapítvány

képviseletében képviseletében

Takács Károly polgármester Vörös Zsuzsanna elnök

önkormányzat alapítvány

**Ellenjegyzem:**

**Siófok, 2020.**

……………………………………

Dr. Sárközy László

jegyző

……………………………………

Balogh Gábor

közgazdasági osztályvezető